[{"text_idx": "#000000", "text": "Gweinidog 'a\u0302'i bryd' ar gymeradwyo trac rasio"}, {"text_idx": "#000001", "text": "Disgrifiad o\u2019r llun, Mae gwesty a chanolfan i'r diwydiant modur yn rhan o'r datblygiad"}, {"text_idx": "#000002", "text": "Mae'r Dirprwy Weinidog dros Amaeth a Bwyd, Rebecca Evans, wedi dweud ei bod \"a\u0302'i bryd ar gymeradwyo\" cynlluniau ar gyfer trac rasio \u00a3325m yng nghymoedd de Cymru."}, {"text_idx": "#000003", "text": "Fe fyddai'r gymeradwyaeth yn dibynnu ar y cwmni sy'n gwneud y cais yn cwblhau rhai amodau oedd eisoes wedi'u cytuno yn ymwneud a\u0302 hawliau tir comin ar y safle."}, {"text_idx": "#000004", "text": "Mae Cylchffordd Cymru, sydd wedi bod yn cael ei gynllunio ers pedair blynedd, wedi cael cefnogaeth arolygydd cynllunio ar o\u0302l ymchwiliad."}, {"text_idx": "#000005", "text": "Y gobaith yw y bydd y datblygiad yn Rasa ger Glyn Ebwy yn creu 6,000 o swyddi, a chynnal y MotoGP o 2017."}, {"text_idx": "#000006", "text": "Mae wedi'i amcangyfrif y gallai ddenu 750,000 o ymwelwyr pobl blwyddyn, fyddai gwerth \u00a345m i economi Cymru."}, {"text_idx": "#000008", "text": "Mae eisoes wedi sicrhau hawliau rownd Prydain o'r MotoGP, gafodd ei gynnal yn Silverstone eleni."}, {"text_idx": "#000010", "text": "Y gobaith yw y bydd Glyn Ebwy yn barod i gynnal y digwyddiad yn 2017."}, {"text_idx": "#000011", "text": "Ond mae'r datblygiad wedi wynebu oedi. Mae pryder wedi bod am fywyd gwyllt ac am ei effaith amgylcheddol."}, {"text_idx": "#000012", "text": "Fe wnaeth Llywodraeth Cymru ohirio'r cynlluniau, aeth i ymchwiliad 10 diwrnod ym mis Mawrth."}, {"text_idx": "#000013", "text": "Mae'r datblygwyr yn disgwyl gwerth \u00a3200m o fuddsoddiad preifat tuag at y cynllun."}, {"text_idx": "#000014", "text": "Bydd cronfa hefyd yn cefnogi busnesau lleol, y celfyddydau a phrosiectau cymunedol dros 10 mlynedd."}, {"text_idx": "#000016", "text": "Ymchwiliad i gynllun trac rasio"}, {"text_idx": "#000017", "text": "Cylchffordd Cymru yn denu buddsoddiad"}, {"text_idx": "#000018", "text": "Prif StraeonYsgolion o Gymru wedi wynebu trafferthion yn DoverPublished7 awr yn o\u0302lPencampwriaeth y Chwe Gwlad: Yr Alban 22-34 CymruPublished9 awr yn o\u0302l'Rhesymol' i newid arwyddair 'byd gwyn' eisteddfodPublished20 awr yn o\u0302l"}]